kardosdrur/scandi-wiki huggingface dataset:
Nidec

er en japansk producent af elektriske motorer. Deres produkter benyttes i harddiske, elektriske apparater, biler og i industriprodukter.
De to største produktgrupper er motorer til harddiske (16 % af virksomhedens salg) og til bilindustrien (22 % af virksomhedens salg).
I 2017 havde de 296 forskellige datterselskaber. Nidec blev etableret i 1973 som Nippon Densan Corporation (i dag Nidec Corporation) i Nishikyo-ku, Kyoto.

Referencer 

Elektronikvirksomheder fra Japan
Lars Väringer

Lars Erik Väringer (født 20. august 1951 i Nyköping) er en svensk skuespiller, bedst kendt for sin medvirken i tv-serier som Sjätte dagen, Saltön og Lykkebugten samt gyserfilmen Midsommar.

Väringer uddannede sig som skuespiller ved Teaterhögskolan i Malmö. Han har haft roller på Dramaten, Helsingborgs stadsteater, Studioteatern, Stockholms stadsteater, Malmö Opera, Göteborgs stadsteater og Backa teater. Han har medvirket i adskillige film- og tv-produktioner, blandt andet i Det nye land og Sunes sommer. Lars Väringer bor sammen med sin hustru i Göteborg og har en datter.

Filmografi (udvalg) 
 2023 - Andra akten – medvirkende
 2020-2022 - Love & Anarchy – Lars Fagerström
 2020-2021 - Lykkebugten (tv-serie) – Östen
 2020 - Sommeren '85 (tv-serie) – danselæreren
 2020 - Åre Akuthjælp (tv-serie) – Lennart Sjölin
 2019 - Jeg kommer hjem til jul – Eje
 2019 - Midsommar – Sten
 2018 - Unge Astrid – KAK-direktør
 2017-2020 - Familien Löwander (tv-serie) – bankdirektør Waern
 2017 - Alex – Olle
 2017 - Saltön (tv-serie) – Sandro
 2014 - Ettor och nollor (tv-serie) – Gustav Jonsson
 2013 - Johan Falk – Kodenavn Lisa (tv-serie) – Aril Holmlind
 2013 - Molanders (tv-serie) – Björn
 2011 - Gynekologen i Askim (tv-serie) – Sigfrid
 2011 - Pax – Hans
 2010-2011 - Starke man (tv-serie) – Stefan Rinnerstig
 2010 - Isolerad – forelæser
 2009 - Wallander (tv-serie) – Wester
 2009 - Någon annanstans – forhørsmand ved politiet
 2009 - Stormen (tv-serie) – eftersøgningsleder
 2008 - Anna Pihl – Daniels far
 2007 - Se upp för dårarna – Roland Ljungberg
 2005 - Två ägg i högklackat – Gustav Nilsson
 2004 - Kommissær Winter (tv-serie) – bartender
 2004 - Skeppsholmen (tv-serie) – Frank Martin
 2004 - Två bröder emellan – Gustav Nilsson
 2003 - En ö i havet (tv-serie) – læge
 2003 - Tillfällig fru sökes – Kjell
 2002 – Cleo (tv-serie) – Bertil Sjöström, Cleos date
 2000 - Det nye land – Kjell
 1999-2000 Sjätte dagen (tv-serie) – Peder Svart-Upling
 1998 - Rena Rama Rolf (tv-serie) – opfinder
 1998 - När karusellerna sover (tv-serie) – spejlteltsmanden Knut
 1997-2002 - Vita lögner (svensk udgave af Hvide løgne) (tv-serie) – Evald Andersson
 1997 - Glappet (tv-serie) – Urberg, Ellas lærer
 1996-1997 - Anna Holt - polis – Waltin
 1996 - Torntuppen (tv-serie) – nabo
 1996 - Gisslan – Feargus O'Connor
 1995 - Herbert & Robert (tv-serie) – medvirkende
 1995 - Mördare utan ansikte (tv-serie) – malmöbetjent
 1994 - År av drömmar (tv-serie) – Manne Alling
 1993 - Sunes sommer – Lenny
 1993 - Polisen och domarmordet (tv-serie) – Edvard Lyte
 1992 - Roland Hassel – Botgörarna – Bo Laurin
 1990 - Hjälten – Vincent
 1990 - Främmande makt (tv-serie) – præsten
 1990 - Den svarta cirkeln (tv-serie) – Tom Schauberg
 1989-1991 Tre kärlekar (tv-serie) – pilot
 1988 - Kuriren (tv-serie) – Spencer
 1988 - Jungfruresan – Helmer
 1987 - Träff i helfigur – kriminalbetjent
 1987 - Goda Grannar (tv-serie) – læge
 1987 - Lysande Landning – kriminalbetjent
 1987 - I dag röd – kriminalbetjent
 1985 - August Palms äventyr (tv-serie) – assistent

Kilder

Eksterne henvisninger
 

Skuespillere fra Sverige
Bøf Stroganoff

Bøf stroganoff (fransk stavemåde Bœf Stroganov, russisk бефстроганов) eller Govyadina Stroganov er en russisk gourmetret lavet af sauterede tern eller strimler af spidsen af oksemørbrad i en syrlig sovs indeholdende løg (eller skalotteløg), creme fraiche og sennep.

Oprindelse 
Den første kendte skriftlige omtale af en oksemørbrads-stroganoff (som Gowjadina po-stroganowski, russisk говядина по-строгановски) var af Elena Molokhovets i 1871-udgaven af hendes russiske kogebog Подязвы мохроды мохродя зоди (Podarok molodym chosajkam), »Gave til unge husmødre«). Der er retten beskrevet som en slags ragout med sennepssovs, der også indeholder creme fraiche.

Den franske kok Charles Brière, der virkede i Sankt Petersborg, præsenterede bøf stroganoff i 1891 ved en kokkekonkurrence i Paris. Det endte med at blive en klassiker inden for international eksklusiv gastronomi. Flere forskere har imidlertid anført, at det drejede sig om en forbedret udgave af ældre russiske opskrifter.

Navnet kommer fra den russiske adelsfamilie Stroganoff; anekdotisk tilskrives det både grev Grigorij Alexandrovich Stroganoff og grev Sergej Grigorijevich Stroganov, der døde i eksil i Paris i 1923.

Tilberedning 
Ved tilberedningen skæres filetspidserne i tern eller i tynde strimler og sauteres kort i klaret smør ved høj varme – kødet skal stadig være blodigt indvendigt – og efter en hvileperiode med kødsaften, der er skilt ud, i en separat sovs tilberedt af løg (eller skalotteløg) der er stegt gyldengule, creme fraiche, samt kalvekødssky eller demiglace og kort sauteret i smør. Smag til med sennep, eddike og/eller citronsaft. Når kødet er tilsat sovsen, må det ikke koge mere, da kødet ville blive sejt. Oksekødstroganoffen bør derfor serveres med det samme.

Forskellige variationer af denne opskrift er blevet offentliggjort, hvor pickles og/eller sauterede svampe tilsættes sovsen.

Normalt serveres bøf stroganoff med kartoffelmos som oprindeligt; men ris, pasta eller almindelige kartofler forekommer også.

Litteratur 
 Richard Hering, Walter Bickel (udg.): Herings Lexikon der Küche. 18. reviderede udgave. Fachbuchverlag Dr. Pfanneberg & Co., Gießen 1978, , s. 337.
 Martina Meuth, Bernd Neuner-Duttenhofer: Bitte zu Tisch. 1. udg. Walter Rau Verlag, Düsseldorf 1996, , s. 159.
 H. L. Cracknell, R. J. Kaufmann: Practical Professional Cookery. 3. udg. Thomson Learning, London 2007, , s. 337. (Opskrift nr. 838).
 Olga Syutin, Pavel Syutkin: CCCP COOK BOOK: True Stories of Soviet Cuisine. Fuel Publishing, 2015, .
 Anne Volokh, Mavis Manus: The Art of Russian Cuisine. New York: Macmillan, 1983, s. 266, .

Referencer 

Mad fra Rusland
Rikke Kornvig

Rikke Kornvig (født 1983) er en dansk cykelrytter, der er dobbelt verdensmester i mountainbike-orientering (MTBO).

Rikke Kornvig er også europamester i MTBO og har vundet flere EM- og VM-medaljer. Hun er desuden én gang blevet nr. 3 i Det Internationale Orienteringsforbunds samlede  World Cup i MTBO for kvinder.

Rikke Kornvig, der har cyklet MTBO for OK Pan Aarhus, har vundet fire danmarksmesterskaber (DM) i MTBO.

Rikke cykler også mountainbike. Her har hun to gange vundet  danmarksmesterskabet i MTB på maratondistancen (XCM) for kvinder.

Resultater i MTBO

VM i MTBO 
Rikke Kornvig vandt mesterskabstitlen ved verdensmesterskabet (VM) i MTBO i Italien i 2011, idet hun vandt guld på langdistancen. Herudover vandt hun bronze på mellemdistancen. 

Ved VM i Portugal i 2010 vandt Rikke Kornvig sølv på mellemdistancen. Som afsluttende rytter på stafetten vandt hun guld sammen med Ann-Dorthe Lisbygd og Line Brun Stallknecht.

EM i MTBO 
Ved europamesterskabet (EM) i Rusland i 2011 vandt Rikke Kornvig bronze på langdistancen, der havde fælles start.

I 2009 blev Rikke Kornvig europamester ved EM i Danmark på mellemdistancen. På stafetten, hvor hun var sidste rytter, vandt hun bronze sammen med Nina Hoffmann og Line Brun Pedersen.

World Cup 
Rikke Kornvig er én gang blevet nr. 3 i Det Internationale Orienteringsforbunds samlede World Cup i MTBO for kvinder (2011). I 2011 indgik de syv bedste resultater fra 11 World Cup-løb afholdt i fire lande.

Rikke Kornvig har i alt vundet to World Cup-sejre: I 2010 vandt hun den første World Cup-sejr, det var på mellemdistancen i Italien. I 2011 vandt hun guld på massestarten i Ungarn. 

Oversigt over World Cup-sejre

DM i MTBO 
Rikke Kornvig har vundet fire DM-titler i MTBO inden for en femårig periode, idet hun har vundet guld på langdistancen i årene 2008, 2010, 2011 og 2012.

Sammen med hold fra OK Pan Aarhus har hun to gange vundet sølv på stafetten (2009 og 2010).

Medaljeoversigt ved danske mesterskaber i MTBO

2012
 , MTBO - Lang (Lohals) 

2011
 , MTBO - Lang (Gribskov Søskoven og Mårum) 

2010
 , MTBO - Lang (Silkeborg) 
 , MTBO – Stafet (Lystrup 

2009
 , MTBO - Stafet (Marbæk) 

2008
 , MTBO - Lang (Rude Skov)

Resultater i MTB 
Rikke Kornvig vandt det danske mesterskab for kvinder i MTB på maratondistancen (XCM) i 2010 og 2011.

Herudover har hun to gange vundet sølv ved det danske mesterskab for kvinder i Cross Country Olympic (XCO) (2011 og 2012).

 Medaljeoversigt ved danske mesterskaber i MTB
 , 2012, Cross Country Olympic (XCO)
 , 2011, Cross Country Marathon (XCM)
 , 2011, Cross Country Olympic (XCO)
 , 2010, Cross Country Marahton (XCM)

Andre udmærkelser 
Rikke Kornvig er blevet udnævnt til ’Årets MTBO-rytter 2010’ i Dansk Orienterings-Forbund.

Referencer

Eksterne henvisninger 
  Rikke Kornvig profil – International Orienteering Federation (på engelsk)
  Oversigt over Rikke Kornvigs Internationale resultater i MTBO

Mountainbike-orienteringsryttere fra Danmark
Kvindelige cykelryttere fra Danmark
Verdensmestre i mountainbike-orientering
Superjordkloder

Superjordkloder er klippeplaneter mange gange større end Jorden. En teori om Solsystemets tidlige historie er, at Superjordkloder er kollideret med Solen. Denne teori er i 2015 blevet underbygget af nogle beregninger fra Caltech og University of California. Solsystemet menes at have bestået af nogle meget store Superjordkloder, som er den første generation af klippeplaneter i Solsystemet. Ved Jupiters dannelse bevægede den sig meget hurtigt og kraftigt ind mod det indre Solen. Her har den ramt mindre planeter, kaldt planetesimaler, som er blevet sendt mod jorden. Her ville planetesimalerne have ramt de såkaldte superjordkloder og sendt ind mod Solen, hvor de er kollideret. Dog blev Jupiters rejse stoppet af en anden gasplanet, Saturn. De har påvirket hinanden således, at de er vandret tilbage mod det ydre solsystem. Denne teori er med til at underbygge årsagen til, at de indre klippeplaneter er så små sammenlignet klippeplaneter i andre kendte solsystemer

Referencer 

Astronomi
Poul Høybye

Poul Høybye (10. juni 1903 i Fåborg - 28. maj 1986) var en dansk lingvist, filolog og leksikograf. 

Han studerede fransk og tysk ved Københavns Universitet. Fra 1928 underviste han i fremmedsprog ved Niels Brock Handelsskole og ved Handelshøjskolen i København, hvor han blev udnævnt til professor i 1961. I 1944 tog han doktorgraden med temaet L'accord en français contemporain. Essai de grammaire descriptive. Afhandlingen er på over 300 sider og blev senere udgivet som bog.

Høybye var en af grundlæggerne af Lingvistkredsen.

Han oversatte Hans Christian Andersen til fransk.

Sammen med Valeriu Munteanu og Emma Kjærulf udarbejdede han den første dansk-rumænske ordbog, 1984, der senere indgik i Gyldendals Røde Ordbøger.

Værker 
 De franske verber, Forlaget Systime, 1977
 Nøgle til italienske verber
 Dansk-Fransk ordbog (sammen med Andreas Blinkenberg), København, 1937
 Andersen et la Frabce. Med Dansk resumé. With a Summary in English, Munksgaard, 1960
 Arabisk kompendium, 1968
 Schlüssel zur arabischen Sprache: besonders für Romanisten, editura Francke, Bern, 1971
 Engelsk-Dansk Ordbog, Berlingske Forlag, 1964
 Dansk-rumænsk ordbog, (sammen med Valeriu Munteanu og Emma Kjærulf, Editura Științifică și Enciclopedică, 1984
 Dansk-italiensk ordbog (sammen med Johanne Mengel), Berlingske forlag, 1959
 Italiensk-dansk ordbog (sammen med Johanne Mengel), Berlingske forlag, 1956
 Levende ord fra døde sprog, 1953

Referencer

Kilder 
 bibliotek.dk

Litteratur 
 Dansk biografisk leksikon

Danskere i 1900-tallet
Personer fra Faaborg
Lingvister fra Danmark
Professorer fra Danmark
Filologer fra Danmark
Leksikografer fra Danmark
Den grønne Elevator

Den grønne Elevator er en amerikansk stumfilm fra 1919 af Henry Otto.

Medvirkende 
 May Allison som Blanny Wheeler
 Pell Trenton som Jack Wheeler
 Eugene Pallette som Billy Bartlett
 Christine Mayo som Laura Bartlett
 William Buckley som Philip Evans

Referencer

Eksterne henvisninger 

 

Stumfilm fra USA
Amerikanske film fra 1919
Faith (film fra 1919)

Faith er en amerikansk stumfilm fra 1919 instrueret af Charles Swickard.

Medvirkende 
 Bert Lytell som George Farrelly
 Rosemary Theby som Charity Garvice
 Edythe Chapman som Martha Owen
 Edwin Stevens som Abner Harrington
 Nancy Chase som Mrs. Harrington

Referencer

Eksterne henvisninger 

 

Stumfilm fra USA
Amerikanske film fra 1919
Dramafilm fra USA
A Fallen Idol

A Fallen Idol er en amerikansk stumfilm fra 1919 af Kenean Buel.

Medvirkende 
 Evelyn Nesbit som Laone
 Lillian Lawrence som Mrs. Parrish
 Sidney Mason som Keith Parrish
 Lyster Chambers som Stephen Brainard
 Pat Hartigan

Referencer

Eksterne henvisninger 

 

Stumfilm fra USA
Amerikanske film fra 1919
Dramafilm fra USA
The False Code

The False Code er en amerikansk stumfilm fra 1919 af Ernest C. Warde.

Medvirkende 
 Frank Keenan som John Benton
 Miles McCarthy som Henry Vancee
 Joseph J. Dowling som Daniel Grey
 Clyde Benson som Oscar Curtin
 Ed Brady som Chicago Ed

Referencer

Eksterne henvisninger 

 

Stumfilm fra USA
Amerikanske film fra 1919
Pigen fra de store Skove

Pigen fra de store Skove er en amerikansk stumfilm fra 1919 af Edwin Carewe.

Medvirkende 
 Viola Dana som Madelon MacTavish
 Wheeler Oakman som Burr Gordon
 Joe King som Lot Gordon
 Edward Connelly som Sandy MacTavish
 Pat O'Malley som Richard MacTavish

Referencer

Eksterne henvisninger 

 

Stumfilm fra USA
Amerikanske film fra 1919
Dramafilm fra USA
The False Faces

The False Faces er en amerikansk stumfilm fra 1919 af Irvin Willat.

Medvirkende 
 Henry B. Walthall som Michael Lanyard
 Mary Anderson som Cecilia Brooke
 Lon Chaney som Karl Eckstrom
 Milton Ross som Ralph Crane
 Thornton Edwards som Thackery

Referencer

Eksterne henvisninger 

 

Stumfilm fra USA
Amerikanske film fra 1919
Dramafilm fra USA
A Favor to a Friend

A Favor to a Friend er en amerikansk stumfilm fra 1919 af John Ince.

Medvirkende 
 Emmy Wehlen som May Worthington
 Jack Mulhall som Robert Garrison
 Hugh Fay som Danny Abbott
 Joseph Kilgour som Mark Arnold
 Effie Conley som Gloria Morning

Referencer

Eksterne henvisninger 

 

Stumfilm fra USA
Amerikanske film fra 1919
Kvinden der frygtede

Kvinden der frygtede er en amerikansk stumfilm fra 1919 af John A. Barry.

Medvirkende 
 Pauline Frederick som Helen Winthrop
 Milton Sills som Robert Craig
 Walter Hiers som Percy Farwell
 Emmett King som Harrison Winthrop
 Harry Northrup som Sidney Scarr

Referencer

Eksterne henvisninger 

 

Stumfilm fra USA
Amerikanske film fra 1919
A Fight for Love

A Fight for Love er en amerikansk stumfilm fra 1919 af John Ford.

Medvirkende 
 Harry Carey som Cheyenne Harry
 Joe Harris som Black Michael
 Neva Gerber som Kate McDougal
 Mark Fenton som Angus McDougal
 J. Farrell MacDonald

Referencer

Eksterne henvisninger 

 

Stumfilm fra USA
Amerikanske film fra 1919
Sheriffens Broder

Sheriffens Broder er en amerikansk stumfilm fra 1919 af John Ford.

Medvirkende 
 Pete Morrison som Sheriff Pete Larkin
 Hoot Gibson som Lonnie Larkin
 Yvette Mitchell som Conchita
 Jack Woods som Ben Crawly
 Duke R. Lee som Slim

Referencer

Eksterne henvisninger 

 

Stumfilm fra USA
Amerikanske film fra 1919
Planetesimaler

Planetesimaler er mindre faste objekter, der findes i protoplanetariske skiver, som blev dannet ud fra en kæmpe interstellar sky. Planetesimalerne blev dannet i begyndelsen af solsystemets dannelse. Først var de meget små klumper, der senere blev til protoplaneter. Disse protoplaneter kolliderede med hinanden og dannede de planeter vi kender i dag.

Referencer 

Astronomi
Månestøv

Da mennesket landede på Månen i 1969, observerede man, at månens overflade var dækket af et fint støvlag, der kaldes måneregoli.  Måneregoli er en kemisk sammensætning, der er statisk ladet, grundet de mange solvinde, månen gennem tiden er blevet ramt af. Af den grund fandt man ud af, at månestøvet klistrede sig til astronauternes rumdragter. Det klistrede månestøv forblev på rumdragterne, da månen ikke har en atmosfære. Der er derfor ingen vind, der kan blæse støvet af rumdragterne. Da astronauterne efter deres gå- og køreture på Månen skulle ombord på månemodulet igen, blev støvet blandet med fugten i modulet, hvilket gjorde at støvet faldt af rumdragterne. At månestøvet lå på gulvet af månemodulet var i begyndelsen intet problem, men da astronauterne vendte hjem, blev de påvirket af Jordens atmosfære. Dette gjorde, at månestøvet nu svævede rundt blandt dem, hvilket fik astronauterne til at inhalere månestøvet.  Astronauterne begyndte efterfølgende at nyse og hoste, og de fik høfeber-lignende symptomer. 

På Jorden undersøgte man månestøvet, og man fandt ud af, at det faktisk er meget farligt at inhalere. Månestøvet er små støvkorn lige så skarpe som glas, og derfor kan det skade menneskets lunger. Månestøv er derfor det største problem, når mennesker skal bygge en månebase en dag.

Referencer 

Månens geologi
Geovidenskab
Jordbundslære
Planet x

Planet X (eller Planet 9) er indtil videre kun en hypotetisk planet i vores solsystem, det vil altså sige, at indtil videre er der kun matematiske beviser, der understøtter dens eksistens. Planeten er på størrelse med Neptun, men roterer rundt om solen 20x længere væk end Neptun gør. Det resulterer derfor også i, at det nok tager Planet X 10.000-20.000 år at opnå en fuld rotation rundt om solen (i modsætning til Neptun, som tager 165 år). Det siges at planeten kunne have en større masse en 10x jordens masse.

Forskningen 
Astronomerne Konstantin Batygin og Mike Brown annoncerede i januar 2015 at en ny undersøgelse havde evidens for at der findes en kæmpe stor planet, som følger et usædvanligt kredsløb i den ydre del af vores solsystem. Forudsigelsen er udelukkende bygget på matematiske beregninger og computer simulationer, og ikke direkte observationer. Denne kæmpe planet, kunne være forklaringen på mindst 5 andre objekters kredsløb i Kuiperbæltet. Selvom der findes matematiske beviser, betyder det ikke at der er observeret en ny planet i vores solsystem. Eksistensen er indtil videre kun teoretisk, og man leder stadig efter den. Men størrelsen på planeten, mener man, understøtter dens eksistens ret godt. 

Brown fortæller at; "Det er næsten som at have seks visere på et ur, der alle bevæger sig med forskellige hastigheder, og når du tilfældigvis kigger op, er de alle på nøjagtig det samme sted". Sandsynligheden for at det sker, er noget i retning af 1 ud af 100, uddyber han. "Men oven i købet er graderne på de seks objekter også ens – og peger omkring 30 grader nedad i samme retning i forhold til de otte kendte planeters. Sandsynligheden for, at det sker, er omkring 0,007 procent. Dybest set burde det ikke ske tilfældigt," siger Brown.

Astronomer inkl. Batygin og Brown, vil du udforske planetens eksistens yderligere, ved at benytte sig af verdens mest kraftfulde teleskoper. Selvom planeten befinder sig så langt væk, mener astronomer at det stadig vil være muligt at finde den, uden at skulle opfinde endnu kraftigere teleskoper.

Kuiperbæltet 

Astronomer der forsker indenfor Kuiperbæltet, har observeret nogle dværgplaneter (og andre objekter), der plejer at følge kredsløb der flokkes. Ved at anlysere disse kredsløb, er man nået frem til at der må være en større planet der gemmer sig. Gravitationen fra denne planet forklarer disse usædvanlige kredsløb.

Solsystemet
Vasylivka

Vasylivka (, }; ) er en by i Zaporizjzja oblast (provins) i det sydlige Ukraine. Den fungerer som administrativt centrum for Vasylivka rajon. Byen ligger på bredden af Kakhovskereservoiret ved floden Dnepr. 
Byen har  indbyggere.

Historie 
Området blev bosat af Zaporogkosakker i 1740'erne. I 1788 gav Katarina 2. af Rusland regionen til en godsejer Basil Popowski, en russisk general. Hans barnebarn byggede  som i dag er museum.

Galleri

Referencer

Eksterne henvisninger

 

Byer i Zaporizjzja oblast
Randers Cykleklub af 1910

Randers Cykleklub af 1910 er en dansk cykelklub med base i Randers, og klubhus på Langvangen. Klubben blev grundlagt den 11. maj 1910, da tre lokale cykelklubber blev slået sammen til én. Heraf kunne den ældste dateres til 1894.

Klubben har siden 2012 været arrangør af Randers Bike Week.

Kendte medlemmer 
 Bjarne Riis
 Mads Würtz Schmidt
 Jørgen Schmidt
 Sanne Schmidt
 Lotte Schmidt
 Nils Lau Nyborg Broge

Referencer

Eksterne henvisninger 
 
 

Cykelklubber i Danmark
Sport i Randers
Etableret i 1910
Vilnjansk

Vilnjansk' (, ) er en by i den nordlige del af Zaporizjzja oblast, Ukraine og det administrative centrum for Vilnjansk rajon. Den ligger  ved den øvre del af Vilnjanka-floden, omkring 22 km nordøst for Oblasthovedstaden Zaporizjzja.
Byen har  indbyggere.

Historie 
Vilnjansk blev grundlagt i 1840 under navnet Sofijewka. I 1966 fik  landsbyen byrettigheder og fik det nuværende navn Vilnjansk.

I 1902 blev St. Vladimirs katedral bygget. I beguyndelsen af 1930erne blev katedralen lukket, inventaret fjernet, og vægmalerierne blev hvidkalket. Først i 1993 blev katedralen med hjælp fra lokale myndigheder fuldstændig restaureret og overført til kirkesamfundet.

Landsbyen var besat af den tyske Wehrmacht fra 6. oktober 1941 til 21. september 1943. I besættelsesperioden skød tyskerne mange af de lokale beboere og torturerede 220 sovjetiske krigsfanger. 150 af landsbyens indbyggere blev blev sendt på tvangsarbejde i Tyskland.

Den 23. november 2022 kl. 02:00 blev en to-etagers bygning på byens hospital ramt af to S-300 missiler, en blev dræbt og to såret.

Galleri

Referencer

Eksterne henvisninger

 

Byer i Zaporizjzja oblast
International Year of Basic Sciences for Sustainable Development

International Year of Basic Sciences for Sustainable Development (på dansk; det internationale år for grundlæggende videnskaber for bæredygtig udvikling) blev den 2. december 2021 udråbt af den 76. FN Generalforsamling at være i 2022,   . Generalforsamlingen understregede at anvendelsen af grundlæggende videnskaber er afgørende for fremskridt inden for medicin, industri, landbrug, vandressourcer, energiplanlægning, miljø, kommunikation og kultur, og at grundlæggende videnskaber leder til stærk udvikling af teknologier, der reagerer på menneskehedens behov ved at give adgang til information og øge samfundets velvære og fremme fred gennem forbedret samarbejde mod bæredygtige udviklingsmål.

International Union of Pure and Applied Physics (IUPAP) og 28 andre videnskabelige fagforeninger        og organisationer udgjorde en styrekomité  under ledelse af Michel Spiro med næstformand Jean Trần Thanh Vân, hvis mål fra 2017 var at fremme proklamationen af FN's Generalforsamling af 2022 som det internationale år for grundlæggende videnskab for bæredygtig udvikling.

Over 80 andre organisationer, blandt dem mange nationale videnskabsakademier og deres netværk, støtter også initiativet. 

UNESCO vil fungere som det ledende agentur og omdrejningspunkt for året. Årets program vil blive udviklet i samarbejde med andre relevante enheder i FN-systemet, IUPAP, CERN og deres tilknyttede organisationer og forbund over hele verden.

Referencer 

Begivenheder i 2022
FN
Naturvidenskab
ZF Friedrichshafen

ZF Friedrichshafen AG eller ZF Group (oprindeligt Zahnradfabrik Friedrichshafen) er en tysk multinational producent af bildele med hovedkvarter i Friedrichshafen. Virksomheden designer, udvikler og fremstiller til bilindustrien og produkterne omfatter gear og karrosseri. De er involveret i dele til tog, skibe, forsvarsmateriel, fly og forskellige industrier. ZF har 241 fabrikker i 41 lande med ca. 148.000 (2019) ansatte.

ZF Friedrichshafen ejes med over 90 % af Zeppelin-Stiftung, som i høj grad kontrolleres af byen Friedrichshafen.

Virksomheden blev etableret i 1915 i Friedrichshafen af Luftschiffbau Zeppelin GmbH, for at fremstille gear til zeppelinere og andre luftskibe. Efter Tysklands nederlag i 1. verdenskrig og betingelserne i Versaillestraktaten måtte virksomheden omstille sin produktion til bildele.

Referencer 

Fremstillingsvirksomheder fra Tyskland
Bildelevirksomheder